16.5.2022
SK
Úradný vestník Európskej únie
C 198/35
Rozsudok Všeobecného súdu zo 16. marca 2022 – Kühne/Parlament (Vec T-468/20) (1) („Verejná služba – Úradníci – Politika mobility zamestnancov Parlamentu – Zmena miesta pridelenia v záujme služby“) (2022/C 198/48) Jazyk konania: nemčina Účastníci konania Žalobkyňa: Verena Kühne (Berlín, Nemecko) (v zastúpení: O. Schmechel, advokát) Žalovaný: Európsky parlament (v zastúpení: L.
Darie a B. Schäfer, splnomocnení zástupcovia)
Predmet veci Žaloba podľa článku 270 ZFEÚ, ktorej predmetom je návrh na zrušenie rozhodnutia Parlamentu z 2. júla 2020 o zmene miesta pridelenia žalobkyne do styčnej kancelárie v Luxemburgu (Luxembursko)
Výrok rozsudku 1.
Žaloba sa zamieta. 2.
Pani Verena Kühne znáša trovy konania vrátane trov týkajúcich sa konania o nariadení predbežného opatrenia.
(1)
Ú. v.
EÚ C 304, 14.9.2020.
Rozsudok Všeobecného súdu z 9. marca 2022 – LD/Komisia (Vec T-474/20) (1) (Verejná služba – Úradníci – Prijímanie do zamestnania – Oznámenie o verejnom výberovom konaní EPSO/AD/371/19 – Rozhodnutie výberovej komisie nepripustiť žalobcu do nasledujúcej fázy výberového konania – Kritériá hodnotenia odbornej praxe – Súlad kritérií, uplatnených výberovou komisiou, s oznámením o výberovom konaní) (2022/C 198/49) Jazyk konania: taliančina Účastníci konania Žalobca: LD (v zastúpení: M. Velardo, advokátka) Žalovaná: Európska komisia (v zastúpení: T.
Lilamand a I.
Melo Sampaio, splnomocnení zástupcovia, za právnej pomoci A.
Dal Ferro, advokát)
Predmet veci Návrh podľa článku 270 ZFEÚ na jednej strane na zrušenie rozhodnutia výberovej komisie z 31. októbra 2019, ktorým bola zamietnutá žiadosť o opätovné posúdenie zamietnutia pripustiť žalobcu do nasledujúcej fázy verejného výberového konania EPSO/AD/371/19 na druhej strane na zrušenie rozhodnutia menovacieho orgánu z 22. apríla 2020, ktorým bola zamietnutá sťažnosť žalobcu proti uvedenému rozhodnutiu
Výrok rozsudku 1.
Rozhodnutie výberovej komisie z 31. októbra 2019, ktorým bola zamietnutá žiadosť o opätovné posúdenie vylúčenia LD z verejného výberového konania EPSO/AD/371/19 sa zrušuje.